DĖL VIETOS GYVENTOJŲ APKLAUSOS DĖL UžunevėžiŲ kAIMO ir raguvos mIEstElIO gyVeNviečių ribų NUSTATYMO

2019 m. liepos 17 d. Nr. M-24

Panevėžys

Vadovaudamasis Lietuvos Respublikos vietos savivaldos įstatymo 20 straipsnio 4 dalimi, 42 straipsnio 4 ir 5 dalimis ir Panevėžio rajono savivaldybės vietos gyventojų apklausos tvarkos aprašo, patvirtinto Panevėžio rajono savivaldybės tarybos 2018 m. rugpjūčio 30 d. sprendimu Nr. T-169 „Dėl Panevėžio rajono savivaldybės vietos gyventojų apklausos patvirtinimo“, 4, 5, 15 ir 16 punktais ir   
2019 m. balandžio 17 d. gyventojų prašymu Nr. GD1-2893 „Dėl Užunevėžių kaimo gyventojų nuomonės“:

1. S k e l b i u vietos gyventojų apklausą dėl Panevėžio rajono savivaldybės Užunevėžių kaimo, Raguvos miestelio gyvenviečių ribų nustatymo pagal schemą (pridedama).
2. N u s t a t a u:

2.1. apklausos teritoriją – Panevėžio rajono savivaldybės Užunevėžių kaimo, Raguvos miestelio teritorijos;

2.2. apklausos laikotarpį – nuo 2019 m. liepos 22 d. iki 2019 m. rugpjūčio 1 d.;

2.3. apklausos laiką – nuo 2019 m. liepos 22 d. iki 2019 m. rugpjūčio 1 d . 8.00–17.00 val.;

2.4. apklausos vykdymo vietą – Panevėžio rajono savivaldybės administracijos Raguvos seniūnijos administraciniame pastate, Laisvės g. 13, Raguvos mstl., Panevėžio r..

2.5. apklausos būdą – tiesioginės gyventojų nuomonės įrašymas apklausos dalyvių sąrašuose (Panevėžio rajono savivaldybės vietos gyventojų apklausos tvarkos aprašo 1 priedas);

2.6. apklausai teikiamo klausimo tekstas: „Pritariu (nepritariu) Užunevėžių k. ir Raguvos mstl. gyvenviečių ribų patvirtinimui pagal pateiktą schemą“.

3. S u d a r a u šią vietos gyventojų apklausos komisiją:

3.1. Robertas Grušauskas, Raguvos seniūnijos seniūno pavaduotojas, komisijos pirmininkas;

3.2. Aušra Kavaliauskienė, Raguvos miestelio seniūnaitijos seniūnaitė, pirmininko pavaduotoja;

3.3. Tomas Danila, Užunevėžių kaimo seniūnaitijos seniūnaitis.

4. P a v e d u:

4.1. komisijai vykdyti vietos gyventojų apklausą;

4.2. komisijos pirmininkui apklausos komisijos protokolus ir kitus su apklausa susijusius dokumentus pateikti savivaldybės administracijos direktoriui ne vėliau kaip per 5 darbo dienas nuo įvykusios apklausos ir paskelbti per vietines visuomenės informavimo priemones, savivaldybės interneto svetainėje www.panrs.lt ir Raguvos seniūnijos skelbimų lentoje.

5. Į p a r e i g o j u:

5.1. Panevėžio rajono savivaldybės administracijos Kanceliarijos skyrių šį potvarkį paskelbti per vietines visuomenės informavimo priemones, savivaldybės interneto svetainėje www.panrs.lt;

5.2. Panevėžio rajono savivaldybės administracijos Raguvos seniūnijos seniūną šį potvarkį paskelbti seniūnijos skelbimų lentoje.

Šis potvarkis gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės mero pavaduotojas,

pavaduojantis Savivaldybės merą Antanas Pocius